kardosdrur/scandi-wiki huggingface dataset:
Rekognoscering

Indenfor militære operationer er rekognoscering udforskning udenfor det område, der besættes af venligsindede styrker, for at at få information om omgivelserne og fjendens tilstedeværelse.

Blandt eksempler på rekognoscering er patruljering udført af tropper (eksempelvis spejderenheder eller militære efterretningsspecialister), skibe eller u-både, fly, satelitter eller ved at opsætte hemmelige observationsposter. Spionage betragtes normalt ikke som rekognoscering, da rekognoscering foretages af en militær styrkes specialenheder før hovedstyrkens ankomst; spioner er ikke-kombatanter, der opererer bag fjendens linjer.

Militærtaktik
Liste af litteratur sorteret på oversatte sprog

Dette er en gennemgang af menneskehedens litteratur  (inklusiv noveller, digte, essays, korte historier, serier, og andre ikke fiktive historier) sorteret på antallet af sprog de er oversat i. Listen er aldrig komplet da antallet løbende opdateres. Listen vises kun de med 100 eller flere sprog.

Referencer

Eksterne henvisninger 
 unesco.org 
 '50 of The World's Most Translated Books', infographic prepared by The Translation Company Group (full list of sources included) 
 The Most Translated Authors in the World  

Publikationer
Sofia Jannok

Brita Maret Sofia Jannok (født 15. september 1982) er en samisk artist, sanger, sangskriver og renejer fra Gällivare i det nordlige Lappland. Jannok har siden 2011 boet i dels Umeå, dels i Rävudden, Luokta-Mávas sameby. Sofia Jannoks popmusik har en blanding af forskellige musikalske præg, som viser, jazz og joik. Hun synger oftest på nordsamisk og skriver også sine sange på både svensk og engelsk.

Sangkarriere 
Sofia Jannok indgik tidligere sammen med Anna Kärrstedt i duoen Sofia och Anna. Hun optrådte i den forbindelse i Melodifestivalen 2009 med Waterloo på samisk ("Čáhcceloo"). Den 30. juni 2009 var un sommerjockey i Sveriges Radio P1,og dagen efter, den 1. juli, medvirkede hun i SVT's program fra Skansen i Stockholm om indvielsen af Sveriges EU-formandsskab. Ved Riksmötets öppnande i Riksdagshuset i Stockholm 15. september 2009 fremførte hun "Samelands vidder". Tilsammen med Mariela Idivuoma var hun programleder ved musikfestivalen Liet-Lávlut 2006. Jannok leddede programserien Mailbmi – små folk stor musik i Sveriges Radio P2. Den 23.–30. maj 2010 optrådte Jannok i Kina på expoer, barer og klubber, bland andet i Shanghai og Beijing samt den 4.–5. juni 2010 deltog Jannok i Talvatisfestivalen i Jokkmokk. Sofia Jannok er to gange nomineret til Grammis.

Aktivist 
Gennem sin offentlige person har hun flere gange markeret sig på de sociale medier i forhold til minedrift i Sameland, samt været miljøaktivist i forskellige forskellige andre sammenhænge.. Deltog i klimatkonferencen COP 21, Paris 2015, både gennem officielle anliggender og demonstrationer.

Under en indvielse af Kulturhovedstadsåret i Umeå 2014 (samiske tidlige forår) gennemførte Jannok en antiracistisk appel sammen med Cleo og Kristin Amparo.

Priser og udmærkelser (urval) 
 2006 – Norrbottens läns landstings Rubus arcticus
 2006 – Gevalias musikpris
 2007 – Prins Eugens Kulturpris
 2008 – SKAP-stipendium

Diskografi (album)

Referencer

Eksterne henvisninger 

 Officiell webbplats
 

Samer
Sangere fra Sverige
Paul Scheuring

Paul T. Scheuring (født 20. november 1968) er en amerikansk manuskriptforfatter og instruktør af film og tv-serier, kendt for tv-serien Prison Break.

Filmografi

Film 
 2000: 36K
 2003: A Man Apart
 2005: Briar & Graves
 2010: The Experiment

Tv-serier 
 2005–2009: Prison Break
 2013: Zero Hour

Eksterne henvisninger 
 

Filminstruktører fra USA
Tv-instruktører fra USA
Tv-forfattere fra USA
Tv-producenter fra USA
Sejlsport under sommer-OL

Sejlsport har været en del af det olympiske program siden de første lege, sommer-OL 1896 i Athen. Dog blev der ikke gennemført nogen sejlads under sommer-OL 1896, da konkurrencen blev aflyst på grund af dårligt vejr. Ved sommer-OL 1904 var sejlsport ikke på programmet, men ellers har sejlsport været en del af samtlige efterfølgende olympiske lege. Fra 1900 og frem til og med 1984 var alle klasser åben for begge køn og der deltog jævnligt damer i de forskellige klasser. Fra sommer-OL 1988 i Seoul blev der indført klasser for damer og gradvist forsvandt klasserne, der var åbne for begge køn. Nu om dage konkurreres der i klasser for herrer, damer og mixed mandskaber, hvor det er et krav, at begge køn er repræsenteret.

Medaljeoversigt 
Denne liste inkluderer Olympiske medaljer i årene op til og 2016.

Referencer
Godgørende diktatur

Et godgørende diktatur er en teoretisk regeringsform, hvori en autoritær leder udøver absolut politisk magt over staten, men menes at gøre dette for hele befolkningens bedste. En godgørende diktator kan eventuelt tillade en grad af økonomisk liberalisering eller demokratiske beslutninger, såsom gennem offentlige folkeafstemninger eller valgte repræsentanter med begrænset magt. Det kan ses som en republikansk form for oplyst despotisme.

Betegnelsen er blevet anvendt om ledere såsom Mustafa Kemal Atatürk (Tyrkiet), Josip Broz Tito (Jugoslavien), Lee Kuan Yew (Singapore), Abdullah 2. af Jordan, Paul Kagame (Rwanda) og Qaboos bin Said al Said (Oman).

Referencer

Diktatur
Jugoslaviske partisaner

De jugoslaviske partisaner eller den Nationale befrielseshær, officielt Jugoslaviens nationale befrielseshær og partisanenheder, var Europas mest effektive anti-nazistiske modstandsbevægelse under anden verdenskrig, ofte sammenlignet med den polske modstandsbevægelse, omend sidstnævnte hovedsageligt var en ikke-kommunistisk, autonom bevægelse.

Den jugoslaviske modstandsbevægelse blev ledet af det jugoslaviske kommunistparti. Modstandsbevægelsens øverstbefalende kommandant var marskal Tito.

Ved slutningen af 1944 var partisanernes samlede styrke på omkring 650.000 mænd og kvinder, organiseret i fire hære og 52 divisioner.

Fodnoter

Noter

Referencer 

Jugoslaviens historie
6. januar-diktaturet

6. januar-diktaturet (, /Šestojanuarska diktatura, ,) var et kongeligt diktatur, der blev etableret i Kongeriget Jugoslavien af kong Alexander. Det varede fra 6. januar 1929, hvor kongen omgik parlamentet og tog direkte kontrol over staten, og varede frem til han blev snigmyrdet i Marseille 9. oktober 1934.

Jugoslavien
Jugoslaviens premierministre

Jugoslaviens premierminister var regeringschef for den jugoslaviske stat, fra kongeriget Jugoslavien blev dannet i 1918 og frem til Den socialistiske føderale republik Jugoslavien gik i opløsning i 1992.

 

Premierministre
Jugoslavien
Præsident i Jugoslavien

Jugoslaviens præsident, alternativt Republikkens præsident, var statsoverhoved i SFR Jugoslavien fra 14. januar 1953 til 4. maj 1980.  Josip Broz Tito var den eneste person til at besidde embedet. Han var samtidig formand for Jugoslaviens kommunistiske liga. I midten af halvfjerdserne blev Tito erklæret præsident på livstid, og efter hans død i 1980 blev embedet afviklet, og i stedet blev titlen formand for forbundsforsamlingens præsidium genoprettet.

Liste over præsidenter af SFR Jugoslavien

Jugoslavien
Steder opkaldt efter Tito

En række lande har opkaldt steder efter Josip Broz Tito, særligt efter hans død.

Hver af SFR Jugoslaviens forbundsenheder omdøbte en by med historisk betydning fra anden verdenskrig til at inkludere Titos navn. Den største af disse var Titograd, der i dag hedder Podgorica, hovedstaden i den Socialistiske republik Montenegro. Med undtagelse af Titograd blev byerne omdøbt ved blot at tilføje adjektivet "Titos" ("Titov"). Byerne var:

Jugoslavien
Vordingborg Køkkenet

Vordingborg Køkkenet er en dansk butikskæde, der sælger køkkener med hovedsæde beliggende i Vordingborg på Sydsjælland. Virksomheden havde i 2020 en samlet omsætning på 503 millioner kr. fordelt på 28 butikker og beskæftiger mere end 200 medarbejdere.

Historie 
Vordingborg Køkkenet blev grundlagt i 1963 af Preben Jensen og Jens-Christian Dehn under navnet "Jensen og Dehn", men skiftede i 1964 navn til Vordingborg Køkkenet. I 1995 blev Vordingborg Køkkenet overtaget af familien Jacobsen, som stadig ejer virksomheden. Vordingborg Køkkenet er en kapitalkæde, hvilket vil sige, at virksomheden Vordingborg Køkkenet A/S, datterselskab af VK Holding, ejer alle butikkerne i kæden, og de styres centralt fra administrationen i Vordingborg. Indtil 2007 havde virksomheden egen produktion i Vordingborg, hvorefter produktionen blev outsourcet til den store tyske køkkenfabrik Nobilia.

Referencer

Eksterne henvisninger 
 Virksomhedens hjemmeside

Køkkenforretningskæder i Danmark
Danske virksomheder etableret i 1963
Lucão

Lucão kan henvise til flere personer:

 Lucão (fodboldspiller, født 1992) – den brasilianske fodboldspiller Lucas Alves de Araújo, født 22. juli 1992
 Lucão (fodboldspiller, født 1993) – den brasilianske fodboldspiller Lucas Jaques Varone Maia, født 23. februar 1993
 Lucão (fodboldspiller, født 1996) – den brasilianske fodboldspiller Lucas Cavalcante Silva Afonso, født 23. marts 1996
 Lucão (volleyballspiller) – den brasilianske volleyballspiller Lucas Saatkamp, født 6. marts 1986

Se også
 Lucao (Angola) – et vandløb i Angola
 Lucao (Taiwan) – en kommune i Taiwan
 Luzón (Spanien) – en by i Spanien, der på portugisisk hedder Lução
Sakari Mattila

Sakari Mattila (født 14. juli 1989 i Tampere) er en finsk fodboldspiller, som spiller for den danske Superliga-klub SønderjyskE. Han kom hertil fra engelske Fulham F.C. i august 2016. Tidligere i karrieren har han  spillet i  HJK Helsinki, Aalesund , Klubi 04, Udinese, Ascoli, Bellinzona og seneste altså Fulham FC. 

Mattila har spillet på flere finske ungdomslandshold, og han er noteret for ti A-landskampe. Han fik debut på A-landsholdet 5. marts 2014 i en 2-1-sejr i en venskabskamp mod , hvor han blev skiftet ind sidst i kampen.

Referencer

Eksterne henvisninger 

 Sakiri Mattili på transfermarkt.co.uk

Fodboldspillere fra Finland
Fodboldspillere fra HJK Helsinki
Fodboldspillere fra Fulham F.C.
Fodboldspillere fra SønderjyskE
Grønstrubet caraiber

Grønstrubet caraiber () er en kolibriart, der lever på de Små Antiller.

Noter 
 Avibase - the world bird database

Eksterne henvisninger 

Fugle fra Caribien
Kolibrier
Granatstrube

Granatstrube () er en kolibriart, der lever på de Små Antiller.

Noter 
 Avibase - the world bird database

Eksterne henvisninger 

Fugle fra Caribien
Kolibrier
FIFA 17

FIFA 17 er det nyeste videospil i den populære videospilserie FIFA, der udvikles af EA Canada og udgives af Electronic Arts under navnet EA Sports. Der udgives et nyt spil i spilserien hvert efterår, og dette års spil har udgivelsesdato i Danmark d. 29. september 2016. FIFA 17 er et fodboldspil, hvor man både som Singleplayer og multiplayer kan spille fodboldkampe med og mod mange af verdens bedste fodboldklubber og fodboldspillere. Spillet er tilgængeligt på Playstation 4, Playstation 3, Xbox One, Xbox 360 og PC. D. 13. september 2016 vil der være en gratis FIFA 17 demo tilgængelig, hvor spillere kan teste spillet, før de beslutter sig for at købe det i butikkerne.

Gameplay 
EA Sports annoncerede på E3 2016, at FIFA 17 vil have alle 20 managere fra Premier League med i spillet med ansigtsscanninger. De nye features i spillet inkluderer blandt andet nye angrebsteknikker, tilpasning af dødbolde, forbedret intelligens hos spillere og bedre fysiske interaktioner.

Nye ligaer og hold 
EA Sports annoncerede d. 23. juni 2016, at den japanske J1 League og J. League Cup vil være med i spillet for første gang nogensinde. Desuden vil der være 23 brasilianske klubhold med i FIFA 17, der vil spille i en ikke licenseret brasiliansk liga. De kvindelige norske og hollandske landshold vil også være i FIFA 17.

The Journey 
FIFA 17 vil indeholde et helt nyt singleplayer game-mode til PlayStation 4, Xbox One og PC kaldet The Journey("Rejsen" på dansk). Her er man i rollen som et ungt fodboldtalent i Premier League, hvor man skal forsøge at få succes som fodboldspiller. Man styrer en fiktiv karakter under navnet Alex Hunter, hvor man både er med inde på selve fodboldbanen og uden for banen på eksempelvis trænerkontoret eller drengeværelset.

Cover 
Den argentinske fodboldspiller Lionel Messi har de seneste mange år været på coveret af FIFA-spilserien efter han erstattede Manchester United-spilleren Wayne Rooney. Kontrakten mellem Lionel Messi og EA Sports ophørte i sommeren 2016, og derfor er der fundet en ny fodboldspiller til coveret af FIFA 17. EA Sports afholdte i juli 2016 en online-afstemning, hvor der kunne stemmes om, hvem der skulle være årets coverstjerne. Afstemningen stod mellem Eden Hazard, Marco Reus, James Rodriguez og Anthony Martial, der alle er officielle ambassadører for FIFA 17. Den tyske Borussia Dortmund-spiller Marco Reus vandt afstemningen, og han er derfor at finde på coveret af FIFA 17.

Referencer 

FIFA-serien
Xbox 360-spil
Xbox One-spil
PlayStation 3-spil
PlayStation 4-spil
Computerspil fra 2016
Christinenthal

Christinenthal er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Christinenthal ligger ved Bundesstraße B430 mellem Schenefeld og Hohenwestedt. Vandløbene Bekau og Lammsbek løber gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Gribbohm

Gribbohm er en by og kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Gribbohm ligger lige vest for Wacken. Kielerkanalen, Bundesstraße B431 og jernbanen Marschbahn går gennem kommunen; nærmeste banegårde er i Wilster og Burg. Vandløbene Forstbach, Nuttelner Bach og Holstenau løber gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
William C. Gorgas

William Crawford Gorgas (født 3. oktober 1854, død 3. juli 1920) var en amerikansk militærlæge.

Gorgas er blevet verdensberømt for sit arbejde mod den gule feber. I 1901 befriede han Habana for feberen, idet han fandt ud af, at smittebæreren var en bestemt flue, og fik denne udryddet. I 1905 påbegyndte han et arbejde mod den gule feber i Panamadistriktet, og inden årets udgang havde han nedkæmpet feberplagen. Senere har Gorgas i Sydafrika og Sydamerika udrettet store arbejder for bekæmpelsen af den gule feber.

Kilder 

 

Militærlæger
Læger fra USA
Simon Andreassen

Simon Andreassen (født 30. september 1997) er en dansk cykelrytter, der primært kører mountainbike og lidt cykelcross. Han kører for det amerikanske hold Cannondale Factory Racing.

Biografi 
Simon Andreassen startede med at køre på mountainbike tilbage i 2004, hvor han deltog i motionsløb sammen med sin far.

Simon Andreassen har mange flotte resultater som ungdomsrytter, blandt andet tre juniorverdensmesterskaber i henholdsvis cykelcross og mountainbike, senest i MTB i 2015 i Andorra og en femteplads ved EM for U23-ryttere i 2016 i Huskvarna i Sverige. På det tidspunkt havde han allerede vist gode takter blandt seniorrytterne med sejre i en enkeltstartsetape i et UCI-løb i Serbien samt sejr i det amerikanske UCI HC Bonellei Park-løb, begge i foråret 2016.

Kort før OL vandt han sin første DM-titel som senior. Han deltog i denne disciplin for Danmark ved OL i Rio 2016 i en alder af blot atten, hvor han kørte sammen med eliten. Han sluttede som nummer 34.

I starten af 2017 vandt Simon Andreassen elite-DM i cykelcross, og blev få dage efter udtaget til U23-VM i cykelcross.

Store resultater 
2014
Junior-verdensmester  i MTB XCO
2015
Junior-verdensmester  i cykelcross
Junior-verdensmester  i MTB XCO
2016
Danmarksmester  i cykelcross
Danmarksmester  i MTB XCO
2017
Danmarksmester  i cykelcross
2022
Danmarksmester  i cykelcross

Udmærkelser 
 Årets Talent i dansk cykelsport (2015)

Referencer

Eksterne henvisninger 
 

Mandlige cykelryttere fra Danmark
Cykelryttere ved sommer-OL 2016
Deltagere for Danmark ved sommer-OL 2016
Cykelcrossryttere
Christian Carl August Gosch

Christian Carl August Gosch (født 16. november 1832, død 2. juni 1913) var en dansk zoologisk litteraturhistoriker og politisk skribent
 
Gosch tog 1855 magisterkonferens i zoologi, men opholdt sig senere hen i udlandet og var 1862—1906 attaché ved det danske gesandtskab i London; med stor iver stræbte han her gennem pressen og forskellige pjecer at retlede opfattelsen af det slesvigske spørgsmål. Hans hovedværker er dog Danmarks zoologiske Litteratur (1870—78) og den store biografi J.C. Schiødte (1898-1905), der, til trods for forfatterens meget ensidige sympatier, giver et interessant billede af den danske zoologis historie, navnlig i det 19. århundrede.

Kilder 
  

Zoologer fra Danmark
Diplomater fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Eric Bailly

Eric Bertrand Bailly (født 12. april 1994) er en ivoriansk professionel fodboldspiller, som spiller for Süper Lig-klubben Beşiktaş og Elfenbenskystens landshold.

Klubkarriere

Espanyol 
Bailly begyndte sin karriere med RCD Espanyol, hvor han gjorde sin professionelle debut i 2014.

Villarreal 
Bailly skiftede i januar 2015 til Villarreal.

Manchester United 
Bailly skiftede i juni 2016 til Manchester United, hvor han blev den første spiller købt af den nye træner José Mourinho. Bailly spillede i sin debutsæson en vigtig role i at United vandt Europa League, og blev kåret som del af tuneringens hold. Baillys tid hos United var især skadesplaget, hvilke begrænsede hans spilletid.

Leje til Marseille 
Bailly blev i august 2022 udlejet til Olympique de Marseille for 2022-23 sæsonen.

Beşiktaş 
Bailly skiftede i september 2023 til tyrkiske Beşiktaş på en fast aftale.

Landsholdskarriere

Olympiske landshold 
Bailly var del af Elfenbenskystens hold til fodbold under sommer-OL 2020.

Seniorlandshold 
Bailly debuterede for seniorlandsholdet den 11. januar 2015. Han har været del af Elfenbenskystens trupper til Africa Cup of Nations 2015, 2017 og 2021.

Han blev i 2021 kåret af IFFHS som del af årtiets hold i Afrika for 2010'erne.

Titler 
Manchester United

 EFL Cup: 1 (2016-17)
 FA Community Shield: 1 (2016)
 UEFA Europa League: 1 (2016-17)

Elfenbenskysten

 Africa Cup of Nations: 1 (2015)

Individuelle

 CAF Årets hold: 3 (2016, 2017, 2018)
 UEFA Europa League Sæsonens hold: 1 (2016-17)
 IFFHS CAF Årtiets hold: 2011-2020

Referencer

Eksterne henvisninger 

Fodboldspillere fra Elfenbenskysten
Fodboldlandsholdsspillere fra Elfenbenskysten
Fodboldspillere fra RCD Espanyol
Fodboldspillere fra Villarreal CF
Fodboldspillere fra Manchester United F.C.
Fodboldspillere fra Olympique Marseille
Deltagere ved Africa Cup of Nations 2015
Deltagere ved Africa Cup of Nations 2019
Deltagere ved Africa Cup of Nations 2021
Fodboldspillere fra Elfenbenskysten
Fodboldlandsholdsspillere fra Elfenbenskysten
Fodboldspillere fra RCD Espanyol
Fodboldspillere fra Villarreal CF
Fodboldspillere fra Manchester United F.C.
Fodboldspillere fra Olympique Marseille
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2021
Fodboldspillere ved sommer-OL 2020
Deltagere for Elfenbenskysten ved sommer-OL 2020
Fodboldspillere fra Elfenbenskysten
Fodboldlandsholdsspillere fra Elfenbenskysten
Fodboldspillere fra RCD Espanyol
Fodboldspillere fra Villarreal CF
Fodboldspillere fra Manchester United F.C.
Fodboldspillere fra Olympique Marseille
Fodboldspillere fra Beşiktaş JK
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2021
Fodboldspillere ved sommer-OL 2020
Deltagere for Elfenbenskysten ved sommer-OL 2020
Jugoslaviske folkehær

Den jugoslaviske folkehær, også kaldet den jugoslaviske nationalhær (serbokroatisk: Југословенска народна армија (ЈНА) / Jugoslovenska narodna armija (JNA), Jugoslavenska narodna armija (JNA); ); ) eller blot initialerne JNA (kyrillisk: ЈНА), var den socialistiske føderale republik Jugoslaviens militærstyrker fra dannelsen i 1945 og frem til Jugoslaviens opløsning i starten af 1990'erne. Hæren voksede ud af de jugoslaviske modstandsstyrker, partisanerne, under anden verdenskrig, og marskal Josip Broz Tito, partisanernes øverstkommanderende, fortsatte i samme rolle frem til sin død i 1980.

 

Jugoslavien
Militære enheder
Cykling under sommer-OL 2016 – Enkeltstart (damer)

Landevejscyklingens enkeltstart for damer under sommer-OL 2016 foregik den 10. august 2016.

Resultater

Eksterne henvisninger 
 Cycling Road Women's Time Trial 

Enkeltstart (damer)
Socialistiske Republik Slovenien

Den Socialistiske Republik Slovenien (; ) var en af de 6 republikker, der udgjorde Den Socialistiske Føderale Republik Jugoslavien efter anden verdenskrig. Den eksisterede under forskellige navne fra 29 november 1945 til 25 juni 1991. I 1990, da landet stadig var en del af det jugoslaviske forbund, legaliserede Sloveniens kommunistiske liga etableringen af andre politiske partier, hvilket førte til en demokratisering af landet. Republikkens officielle navn var Føderale Slovenien () frem til 20. februar 1946, hvor den blev omdøbt til Folkets Republik Slovenien (Ljudska republika Slovenija). Dette navn varede frem til 9. april 1963, da det blev udskiftet igen - denne gang til den Socialistiske Republik Slovenien. 8. marts 1990 fjernede den Socialistiske Republik Slovenien præfikset "Socialistiske" fra sit navn, og blev dermed til Republikken Slovenien, omend den forblev en del af Den Socialistiske Føderale Republik Jugoslavien frem til 25. juni 1991, da republikken vedtog de love, der resulterede i dens uafhængighed.

Ved deklarationen af uafhængigheden af den føderale Jugoslaviske republik og ved afslutningen af den efterfølgende uafhængighedskrig ophørte republikken og blev afløst af den nuværende republik Slovenien.

Noter 

Jugoslavien
Sloveniens historie
Voksenåsen

Voksenåsen er et højtliggende område i bydelen Vestre Aker i Oslo, omtrent 500 meter over havet, afgrænset af Holmenkollbanen i syd, vest og nord. Nord for området ligger Nordmarka, med Sørkedalen i vest, Bogstad i sydvest og Holmenkollen i sydøst.

Vestre Aker